มีเพศสัมพันธ์แล้วกินยาคุมฉุกเฉินแบบเม็ดเดียว แล้วผ่านไปสักพักมีเพศสัมพันธ์อีก แล้วกินยาคุมฉุกเฉินอีกมีผลข้างเคียงอะไรไหแล้วมีโอกาสท้องไหม
สวัสดีค่ะ หากหลังจากที่มีเพศสัมพันธ์ ได้ทานยาคุมฉุกเฉินไป ยาคุมฉุกเฉินก็จะช่วยป้องกันการตั้งครรภ์ได้ประมาณหนึ่ง และหากหลังจากนั้น ได้มีเพศสัมพันธ์อีก ซึ่งหากไม่เกิน 12 ชั่วโมงนับจากที่ได้ทานยาคุมฉุกเฉินไป ก็ไม่จำเป็นต้องทานยาไปอีก เพราะยายังคงช่วยป้องกันการตั้งครรภ์ได้ค่ะ แต่หากได้ทานไปแล้ว ก็ไม่ได้อันตรายอะไร เพียงแต่การทานยาคุมฉุกเฉิน ย่อมมีผลต่อการทำงานของรังไข่ และทำให้มีเลือดออกผิดปกติ รวมถึงมีประจำเดือนมาผิดปกติได้ และหากยิ่งทานบ่อยๆ ติดๆ กัน ก็อาจทำให้รังไข่ทำงานผิดปกติไปได้นาน ส่วนประสิทธิภาพในการป้องกันของยา ก็จะลดลงเรื่อยๆ ค่ะส่วนเรื่องการตั้งครรภ์ หากจะให้แน่นอน ก็ควรตรวจหาการตั้งครรภ์ หลังจากที่มีเพศสัมพันธ์ไปแล้วอย่างน้อย 2 สัปดาห์ค่ะหลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินนั้น จะช่วยป้องกันการตั้งครรภ์ได้ประมาณ 58%-95% ค่ะ